McDonnell Douglas F/A-18 Hornet

**McDonnell Douglas** (teraz Boeing) **F/A-18 Hornet** je viacúčelové nadzvukové stíhacie lietadlo, schopné prevádzky z lietadlovej lode za každého počasia, určené pre vzdušné boje a tiež na pozemné útoky (F/A znamená **F**ighter/**A**ttack). F/A-18 bol odvodený z lietadla YF-17 v roku 1970 pre použitie v Námorníctve USA a v Námornej pechote USA. Hornet je takisto používaný aj vzdušnými silami niekoľkých iných krajín.

Môže slúžiť ako sprievodná stíhačka, záchytný stíhač tiež na potlačenie protivzdušnej obrany nepriateľa (SEAD), boj proti pozemným cieľom, priamu leteckú podporu alebo vzdušný prieskum.

## Vznik a vývoj
Vznikol ďalším vývojom typu Northrop YF-17A. Po zaradení do služby mal nahradiť stroje A-7 Corsair II, slúžiace v námorníctve USA a F-4 Phantom II námornej pechoty. Pôvodne sa plánovali 2 rozdielne verzie: *F-18* pre stíhacie úlohy a *A-18* pre bojové úlohy, no nakoniec boli zlúčené do jedného konštrukčného návrhu. To sa odrazilo aj v jeho nezvyčajnom označení *F/A-18*. Po prvýkrát sa vzniesol v novembri 1978 a počas nasledujúcich letových skúšok bolo použitých 9 predsériových jednomiestnych *F/A-18A* a dve cvičné *TF-18A*. Prvé sériové stroje sa začali k námorníctvu dostávať v máji 1980. Prvou jednotkou, ktorá dosiahla operačnú spôsobilosť bola jednotka námornej pechoty *VMFA-314*, ktorá bola za operačne spôsobilú vyhlásená 7. januára 1983. Ukázalo sa, že lietadlo vyniká ako v stíhacej tak aj v útočnej úlohe, pre ktoré bol navrhnutý. K tomuto úspechu dopomohol aj radar *AN/APG-65*. Po vyrobení 371 ks *F/A-18A* a 40 ks *F/A-18B* sa výroba sústredila na produkciu vylepšených verzií *F/A-18C*, ktoré boli prvou verziou schopnou niesť rakety AIM-120 AMRAAM a protizemných striel AGM-65 Maverick. Spolu s novými *F/A-18C* boli obstarané aj *F/A-18D* - dvojmiestne verzie, ktoré mali nahradiť stroje A-6 Intruder. Neskoršie verzie *F/A-18D* mali schopnosť nasadenia na nočné útoky. Hlavnými nedostatkami prvých verzií F/A-18 bol malý dolet. Vývoj zväčšenej verzie, ktorá mala o 86 cm dlhší trup a 25% zvýšenú plochu krídel sa začal na začiatku 90. rokov 20. storočia. Bol označený ako ''F/A-18E Super Hornet'' (jednomiestny) a ''F/A-18F Super Hornet'' (dvojmiestny). Jeho úlohou je nahradiť staršie verzie F/A-18 a stroje F-14 Tomcat. Bola taktiež vyvinutá verzia pre elektronický boj, označená ako *[[Boeing F/A-18E/F Super Hornet|EA-18G Growler]]*, pričom by mal nahradiť lietadlá EA-6B Prowler. 

## Používatelia
[thumb|250px|F/A-18C Hornet [Švajčiarske vzdušné sily|švajčiarskych vzdušných síl vzlieta zo základne Meiringen]]

; **[[Austrália (štát)|Austrália]]** 
* Royal Australian Air Force
; **[[Kanada]]** 
* Royal Canadian Air Force
; **[[Fínsko]]** 
* Fínske vzdušné sily
; **[[Kuvajt (štát)|Kuvajt]]** 
* Kuvajtské vzdušné sily
; **[[Malajzia]]** 
* Kráľovské malajzijské vzdušné sily
; **[[Španielsko]]** 
* Španielske vzdušné sily
; **[[Švajčiarsko]]** 
* Švajčiarske vzdušné sily
; **[[Spojené štáty]]** 
* United States Navy
* United States Marine Corps Aviation

## Verzie
[thumb|250px|F/A-18C Hornet v službách [Fínske vzdušné sily|fínskych vzdušných síl, 2010]]

* **F/A-18A** - prvá verzia, vyrábaná pre americké námorníctvo a námornú pechotu. 
* **TF-18A** - dvojmiestna cvičná verzia stroja F/A-18A, neskôr preznačená na **F/A-18B**
* **F/A-18C** - vylepšená jednomiestna verzia, ktorá mala rozšírené spektrum nesených zbraní, zlepšenú avioniku a neskoršie verzie disponovali schopnosťou viesť nočné útoky.
* **F/A-18D** - dvojmiestna bojová verzia vyvinutá pre námornú pechotu; neskoršie verzie disponovali schopnosťou viesť nočné útoky.
* **F/A-18E Super Hornet** - zväčšená verzia F/A-18, objednaná pre americké námorníctvo, kde má nahradiť staršie verzie F/A-18. 
* **F/A-18F Super Hornet** - dvojmiestna verzia odvodená od F/A-18E, ktorá nahradila stroje F-14 Tomcat. 
* **EF/A-18G Growler** - verzia pre elektronický boj.
* **AF-18A** - verzia odvodená od F/A-18A, určená pre Austráliu. 
* **ATF-18A** - verzie odvodená od F/A-18B, určená pre Austráliu.
* **CF-18A** - verzia odvodená od F/A-18A, určená pre Kanadu.
* **CF-18B** - verzia odvodená od F/A-18B, určená pre Kanadu.
* **EF-18A** - verzia odvodená od F/A-18A, určená pre Španielsko.
* **EF-18B** - verzia odvodená od F/A-18A, určená pre Španielsko.
* **KAF-18C** - verzia odvodená od F/A-18C, určená pre Kuvajt.
* **KAF-18D** - verzia odvodená od F/A-18D, určená pre Kuvajt.

## Nehody
* Dňa 13. júna 2008 sa F/A-18C Hornet zrazil so stíhacím lietadlom Northrop F-5F Tiger II nad severnou Nevadskou púšťou, pričom pilot F/A-18 zahynul. Obaja piloti F-5 boli zranení, ale podarilo sa im padákom dostať do bezpečia.
*Dňa 8. decembra 2008 havaroval F/A-18D v obývanej oblasti San Diega, pričom sa pilot bezpečne katapultoval.
* Dňa 6. apríla 2012 sa stíhačka F/A-18 amerického námorníctva zrútila na domy v meste Virginia Beach, blízko svojej základne v Norfolku. Piloti sa úspešne katapultovali. Na zemi bol zranený jeden človek.

## Špecifikácie (F/A-18C/D)
right|500px

U.S. Navy súbor faktov, Frawley Directory, Great Book

### Technické údaje
* **Posádka**: F/A-18C: 1, F/A-18D: 2 (pilot a operátor zbraňových systémov)
* **Dĺžka**: 17,1 m
* **Rozpätie**: 12,3 m
* **Výška**: 4,7 m
* **Plocha krídel**: 38,2 m² 
* **Hmotnosť prázdneho lietadla**: 10 400 kg
* **Vzletová hmotnosť**: 16 770 kg 
* **Maximálna vzletová hmotnosť**: 23 500 kg 
* **Pohonná jednotka**: 2 × dvojprúdový motor General Electric F404-GE-402
** **Suchý ťah**: 48,9 kN každý
** **Ťah s [[prídavné spaľovanie|forsáž]]ou**: 79,2 kN každý

### Výkony
* **Maximálna rýchlosť**: 1 915 km/h (vo výške 12 190 m)
* **Dolet**: 2 000 km (iba s dvoma strelami AIM-9)
* **Bojový dolet**: 740 km
* **Preletový dolet**: 3 330 km
* **Dostup**: 15 240 m
* **Stúpavosť**: 254 m/s
* **Plošné zaťaženie**: 454 kg/m²
* **Ťah/Hmotnosť**: 0,96

### Výzbroj
* **Kanóny**: 1× kanón M61 Vulcan kalibru 20 mm so zásobou 578 striel
** **Strely**: 2× AIM-7 Sparrow, 4× AIM-9 Sidewinder

## Pozri aj
* Suchoj Su-24
* Panavia Tornado
* Suchoj Su-34
* Dassault Rafale
* Eurofighter Typhoon
* Grumman F-14 Tomcat
* Šen-jang J-15

## Bibliografia
* March, Peter R., Directory of military aircraft of the world, London : Cassel & Co, ISBN 1-85409-527-7
* Světová Encyklopedia letadel, Praha : IMP s.r.o; karta 91. ISBN 80-238-9373-4

## Referencie

## Iné projekty

## Externé odkazy
*F/A-18 Hornet U.S. Navy fact file  a *F/A-18 Hornet Navy history page
*F/A-18 Hornet page and F/A-18E/F Super Hornet page on Boeing.com

Kategória:Stíhacie lietadlá USA
Kategória:Lietadlá McDonnell Douglas
Kategória:Lietadlá Boeing
Kategória:Lietadlá Northrop
Kategória:Palubné lietadlá USA